Pielikums uzaicinājumam

iesniegt piedāvājumu iepirkumam

“Programmatūras licences “Autodata” abonēšana”,

iepirkuma identifikācijas Nr. FM VID 2024/194

**Līgums Nr. FM VID 2024/194**

**“Programmatūras licences “Autodata” abonēšana”**

|  |  |
| --- | --- |
| Rīgā | Dokumenta datums ir tāelektroniskās parakstīšanas datums |

**Valsts ieņēmumu dienests**, tā ģenerāldirektor\_ \_\_\_\_\_\_\_\_\_\_\_\_\_\_\_\_\_\_ personā, kur\_ rīkojas saskaņā ar \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (turpmāk – Pasūtītājs), no vienas puses un

**\_\_\_\_\_\_\_\_\_\_\_\_\_\_\_\_\_\_\_**, tā \_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā, kur\_\_ rīkojas saskaņā ar \_\_\_\_\_\_\_\_\_\_\_\_\_\_\_\_\_\_\_ (turpmāk – Izpildītājs) no otras puses, abi kopā saukti arī kā Puses, bet atsevišķi kā Puse, pamatojoties uz Valsts ieņēmumu dienesta rīkotā publiskā iepirkuma “Programmatūras licences “Autodata” abonēšana” (Nr. FM VID 2024/194) rezultātiem, noslēdz šādu līgumu (turpmāk – Līgums).

1. **Līguma priekšmets**

Pasūtītājs pasūta un Izpildītājs apņemas piešķirt programmatūras “Autodata” licences (turpmāk – Produkts) lietošanas tiesības 2 (diviem) Pasūtītāja lietotājiem un apņemas nodrošināt Produkta 3 (trīs) gadu abonēšanu (turpmāk - uzturēšana) saskaņā ar Līguma un tā 1.pielikuma noteikumiem.

1. **Līguma summa un norēķinu kārtība**
	1. Līguma kopējā summa ir \_\_\_\_\_\_\_\_\_\_\_\_\_\_\_\_ EUR (\_\_\_\_\_\_\_\_\_\_\_\_\_\_\_\_ euro un \_\_\_ centi) (Tiks papildināts atbilstoši izvēlētā pretendenta iesniegtajam piedāvājumam), bez pievienotās vērtības nodokļa (turpmāk – PVN). PVN tiek maksāts saskaņā ar spēkā esošajiem normatīvajiem aktiem.
	2. Līguma 1.pielikuma 3.punktā norādītajās cenās ir ietvertas visas izmaksas, kas saistītas ar Produkta lietošanas tiesību piešķiršanu un tā uzturēšanu, transportu, nodokļiem (izņemot PVN), nodevām, muitas maksājumiem, atļaujām no trešajām personām u.c. izmaksas, kas nepieciešamas Līguma pilnīgai un kvalitatīvai izpildei.
	3. Produkta lietošanas tiesību piešķiršanas un tā uzturēšanas cenas ir norādītas, paredzot prognozējamo cenu svārstību risku, un ir nemainīgas visā Līguma darbības laikā.
	4. Pasūtītājs samaksu par Produkta lietošanas tiesību piešķiršanu un tā pirmā/otrā/trešā gada uzturēšanu veic saskaņā ar abpusēji parakstītu Produkta lietošanas tiesību piešķiršanas un Produkta uzturēšanas uzsākšanas pavadzīmi vai rēķinu par attiecīgo uzturēšanas gadu, pamatojoties uz Līguma 1.pielikuma 3.punktā norādītajām cenām.
	5. Pasūtītājs veic samaksu 30 (trīsdesmit) kalendāro dienu laikā pēc Produkta lietošanas tiesību piešķiršanas un Produkta uzturēšanas uzsākšanas pavadzīmes vai rēķina par attiecīgo uzturēšanas gadu abpusējas parakstīšanas vai saņemšanas, maksājumu pārskaitot uz Izpildītāja Līgumā norādīto norēķinu kontu.
	6. Ja Izpildītājs sagatavo e-rēķinu, tad nosūta to uz e-adresi EINVOICE\_VID@ 90000069281. Izpildītājs apliecina, ka elektroniskais rēķins tiks sagatavots un iesniegts atbilstoši normatīvajiem aktiem par elektronisko dokumentu sagatavošanu. Elektroniski nosūtīts rēķins tiek uzskatīts par saņemtu nākamajā darba dienā pēc tā nosūtīšanas uz šajā apakšpunktā norādīto elektroniskā pasta adresi vai eAdresi. Puses vienojas, ka rēķini var tikt sagatavoti arī elektroniski un tikt parakstīti ar drošu elektronisko parakstu. Rēķinā vai pavadzīmē jābūt norādītai vismaz šādai informācijai: Līguma numurs, Pasūtītājs, Izpildītājs, Produkta nosaukums, skaits, cena, lietotāju skaits, kam piešķirtas Produkta lietošanas tiesības, Uzturēšanas termiņš.
2. **Līguma darbības termiņš un tā izbeigšana**
	1. Līgums stājas spēkā ar pēdējā pievienotā droša elektroniskā paraksta un tā laika zīmoga datumu.
	2. Līgums ir spēkā līdz Pušu saistību pilnīgai izpildei. Neskatoties uz Līguma izbeigšanu, Puses nodrošina ar Līgumu uzņemto saistību savlaicīgu un kvalitatīvu izpildi.
	3. Pusēm ir tiesības izbeigt Līguma darbību, vismaz 30 (trīsdesmit) dienas iepriekš rakstiski paziņojot par to otrai Pusei.
	4. Pasūtītājam ar rakstisku paziņojumu ir tiesības nekavējoties vienpusēji izbeigt Līgumu šādos gadījumos:
		1. ja Pasūtītāju neapmierina Produkta vai Produkta uzturēšanas kvalitāte, jo tā neatbilst Līguma noteikumiem;
		2. ja Izpildītājs vēlas grozīt Produkta vai Produkta uzturēšanas cenu;
		3. ja Izpildītājs ir pasludināts par maksātnespējīgu;
		4. ja kompetentas valsts vai pašvaldību institūcijas Izpildītāja saimnieciskajā darbībā ir konstatējušas normatīvo aktu pārkāpumus un apturējušas tā darbību;
	5. Pasūtītājam ir tiesības vienpusēji izbeigt Līguma darbību, vismaz 1 (vienu) darba dienu iepriekš rakstiski paziņojot par to Izpildītājam:

## ja atbilstoši Starptautisko un Latvijas Republikas nacionālo sankciju likumam Līguma 8.4.1.apakšpunktā norādītajiem sankciju subjektiem ir piemērotas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts noteiktās sankcijas, kuru dēļ Līgumu nav iespējams izpildīt vai Līguma izpilde tiek būtiski kavēta;

## ja uz Izpildītāju Līguma spēkā esības laikā iestājas kāds no nosacījumiem, kas izriet no Padomes Regulas (ES) Nr. 833/2014 (2014. gada 31. jūlijs) 5.k. panta 1.punktā noteiktā;

* 1. Ja Līguma darbība tiek izbeigta Līguma 3.4.vai 3.5.apakšpunktā noteiktajā kārtībā, pēc Izpildītāja iniciatīvas vai Izpildītāja vainas dēļ, Izpildītājs atmaksā Pasūtītājam no tā saņemtās summas par attiecīgi nesniegto Produkta uzturēšanu. Atmaksājamā summa tiek aprēķināta, dalot attiecīgās Produkta uzturēšanas izmaksas 1 (vienam) gadam ar dienu skaitu gadā un reizinot ar to dienu skaitu, kad Produkta uzturēšana netiek nodrošināta.

Līgums var tikt izbeigts pirms termiņa, Pusēm par to savstarpēji rakstiski vienojoties.

1. **Pušu saistības**
	1. Izpildītājs apņemas:

## piešķirt piekļuvi Produktam interneta vietnē nākamajā dienā pēc Līguma spēkā stāšanās dienas un nodrošina piekļuvi tam visā Līguma darbības periodā.

## piešķirt Līguma 1.pielikuma 1. un 2.punkta prasībām atbilstoša Produkta lietošanas tiesības 2 (diviem) vienlaicīgiem Pasūtītāja lietotājiem;

## nodrošināt Produkta uzturēšanu, kurā ietilpst šādi pakalpojumi:

## pēc Līguma 8.1.apakšpuktā norādītās Pasūtītāja pilnvarotās personas pieprasījuma bez papildu maksas nodrošināt Pasūtītāja 2 (divu) darbinieku apmācību (vismaz 1 (vienas) astronomiskās stundas apjomā, latviešu valodā attālināti, izmantojot tālruni vai videokonferenču risinājuma iespējas) darbam ar Produktu;

## uzturēšanas laikā nodrošināt Pasūtītājam bez papildu maksas sazināšanās iespēju konsultāciju saņemšanai ar Izpildītāja vai Produkta ražotāja tehniskā atbalsta dienestu, Pasūtītāja darba dienās (darba laikā no plkst.10.00 līdz plkst.17.00), izmantojot tālruni vai elektronisko pastu;

## iespēju Valsts ieņēmumu dienesta Nodrošinājuma pārvaldes Transporta daļas darbiniekiem (turpmāk – Atbildīgās personas) par konstatētajām Produkta lietošanas problēmām paziņot Izpildītājam, nosūtot problēmu pieteikumu uz elektroniskā pasta adresi \_\_\_\_\_\_\_\_\_\_\_\_\_\_\_\_\_\_. Gadījumā, ja nedarbojas Pasūtītāja Atbildīgās personas elektroniskais pasts, problēmas konstatēšanas brīdī vai Pasūtītāja Atbildīgajai personai tas nav pieejams, tad Pasūtītāja Atbildīgā persona piesaka konstatēto problēmu pa tālruni, zvanot uz Izpildītāja tālruņa numuru Nr. \_\_\_\_\_\_\_\_\_\_\_\_\_\_\_ un pie pirmās izdevības papildus šo informāciju nosūta uz Izpildītāja elektroniskā pasta adresi \_\_\_\_\_\_\_\_\_\_\_\_\_\_\_\_;

## Pasūtītāja Atbildīgās personas problēmu pieteikumā norāda Līguma numuru, īsu problēmas raksturojumu, pieteicēja vārdu, uzvārdu, ieņemamo amatu un tālruņa numuru;

## Problēmu pieteikuma nosūtīšanas laiks tiek fiksēts uz Pasūtītāja elektroniskā pasta servera izdrukas, kas nepieciešamības gadījumā var kalpot par pierādījumu par attiecīgā problēmu pieteikuma nosūtīšanu un, pamatojoties uz kuru, var tikt piemērotas soda sankcijas attiecībā pret Izpildītāju par Līgumā noteikto termiņu neievērošanu;

## Izpildītājs nodrošina pieteikto problēmu novēršanu 3 (trīs) darba dienu laikā no Pasūtītāja Atbildīgās personas elektroniskā pasta vēstules par problēmas pieteikšanas nosūtīšanas dienas;

## gadījumā, ja Produktā tiek veikti funkcionāli uzlabojumi vai izmaiņas Produkta lietotāju saskarnē, elektroniski par to informēt Pasūtītāju, nosūtot informatīvu elektroniskā pasta vēstuli uz elektroniskā pasta adresi: Andris.Strods@vid.gov.lv un Juris.Piegavs@vid.gov.lv.

## Līguma ietvaros parakstāmās pavadzīmes vai rēķinus sagatavo Izpildītājs un iesniedz elektroniski, nosūtot Pasūtītāja pilnvarotajai personai, kas norādīta Līguma 8.1.1.apakšpunktā. Sākotnējie piekļuves rekvizīti piekļuvei Produktam tīmekļvietnē tiek nosūtīts nākamajā darba dienā pēc Līguma spēkā stāšanās dienas. Produkta otrā un trešā gada uzturēšanas pavadzīme vai rēķins tiek nosūtīti ne vēlāk kā līdz Produkta attiecīgā gada uzturēšanas uzsākšanas dienai.

## Saņemot pavadzīmi vai rēķinu attiecīgajam uzturēšanas gadam, Pasūtītāja pilnvarotā persona, kas norādīta Līguma 8.1.1.apakšpunktā, Produkta ražotāja tīmekļvietnē pārliecinās, ka Produkta uzturēšana tiek nodrošināta. Ja Produkta uzturēšana tiek nodrošināta, Līguma 8.1.1.apakšpunktā noteiktā Pasūtītāja pilnvarotā persona paraksta pavadzīmi vai rēķinu, un veic apmaksu saskaņā ar Līguma 2.5.apakšpunktu.

## Uzturēšana uzskatāma par neuzsāktu, ja Produkta ražotāja tīmekļvietnē nav redzams, ka Produkta uzturēšana tiek nodrošināta.

## Uzturēšana tiek uzskatīta par nodrošinātu Pasūtītājam ar datumu, kas norādīts Līguma 4.1.5.apakšpunktā norādītajā pavadzīmē vai rēķinā attiecīgajam uzturēšanas gadam.

* 1. Pasūtītājs apņemas:

## savlaicīgi veikt samaksu Līguma 2.4. un 2.5.apakšpunktā noteiktajā kārtībā.

1. **Pušu atbildība**
	1. Izpildītāja atbildība:

## ja Izpildītājs nepiešķir Produkta lietošanas tiesības un/vai neuzsāk Produkta uzturēšanu Līgumā noteiktajā termiņā, Pasūtītājs pieprasa un Izpildītājs maksā līgumsodu 0,1% (procenta desmitās daļas) apmērā no attiecīgajā pavadzīmē vai rēķinā norādītās Produkta lietošanas tiesību piešķiršanas un uzturēšanas nodrošināšanas attiecīgajā (pirmajā/otrajā/trešajā) gadā norādītās cenas. Saskaņā ar šo apakšpunktu aprēķinātais līgumsods katrā atsevišķā tā piemērošanas gadījumā nedrīkst pārsniegt 10% (desmit procentus) no attiecīgajā aktā norādītās Produkta lietošanas tiesību piešķiršanas un uzturēšanas attiecīgajā (pirmajā/otrajā/trešajā) gadā norādītās cenas;

## ja Izpildītājs neievēro Līguma 4.1.3.4.apakšpunktā noteikto problēmu novēršanas termiņu, Pasūtītājs pieprasa un Izpildītājs maksā līgumsodu 20 EUR (divdesmit euro un 00 centu) apmērā par katru kavēto darba dienu. Saskaņā ar šo apakšpunktu aprēķinātais līgumsods katrā atsevišķā tā piemērošanas gadījumā nedrīkst pārsniegt 200 EUR (divi simti euro un 00 centi).

## par Līguma 6.punktā noteikto informācijas neizpaušanas nosacījumu neievērošanu Pasūtītājs pieprasa un Izpildītājs maksā līgumsodu 500,00 EUR (pieci simti euro un 00 centu) apmērā par katru gadījumu.

* 1. Pasūtītāja atbildība:

## ja Pasūtītājs kavē Izpildītāja rēķina vai pavadzīmes apmaksu, Izpildītājs pieprasa un Pasūtītājs maksā līgumsodu 0,1% (procenta desmitās daļas) apmērā no savlaicīgi nesamaksātās summas bez PVN par katru nokavēto dienu. Saskaņā ar šo apakšpunktu aprēķinātais līgumsods katrā atsevišķā tā piemērošanas gadījumā nedrīkst pārsniegt 10% (desmit procentus) no savlaicīgi nesamaksātās summas bez PVN.

* 1. Par Līgumā noteikto nosacījumu pārkāpumu Pasūtītājs Izpildītājam aprēķina līgumsodu un izraksta rēķinu. Pasūtītājs, nosūtot rēķinu par līgumsoda piedziņu, piedāvā Izpildītājam 1 (viena) mēneša laikā sniegt atbildi par savu izvēli – līgumsodu ietvert nākamajā Pasūtītāja maksājamā summā (dzēst ieskaita veidā) vai nomaksāt to sekojošos termiņos, nepārsniedzot Līguma spēkā esamības termiņu: 1 (vienā) mēnesī, ja līgumsoda apmērs nepārsniedz EUR 1000 (vienu tūkstoti euro).
	2. Ja Izpildītājs ir izvēlējies līgumsodu dzēst ieskaita veidā, tad Izpildītājs, izrakstot nākamo pavadzīmi vai rēķinu, tajā norāda darbu kopējo summu, ieturēto līgumsoda summu, norādot Pasūtītāja līgumsoda rēķinu un samazina summu apmaksai par ieturētā līgumsoda summu. Ja nākamā Pasūtītāja maksājamā summa ir mazāka par aprēķināto līgumsodu, tad līgumsods tiek dzēsts secīgi no nākamajām Pasūtītāja maksājamām summām.
	3. Gadījumā, ja Izpildītājs neveic aprēķinātā līgumsoda samaksu Līguma 5.3.apakšpunktā norādītajos termiņos vai ieskaita veidā, Pasūtītājs aprēķināto līgumsoda summu ietur vienpersoniski ieskaita veidā.
	4. Saskaņā ar Līgumu Pusei aprēķinātie līgumsodi par nepienācīgu izpildi vai neizpildīšanu īstajā laikā (termiņā) kopumā nedrīkst pārsniegt 10% (desmit procentus) no kopējās Līguma summas.
	5. Ja tiek nokavēta kādas Līgumā noteiktās saistības izpilde, līgumsods aprēķināms par periodu, kas sākas nākamajā dienā pēc Līgumā noteiktā saistības izpildes termiņa un ietver dienu, kurā saistība izpildīta.
	6. Pusēm ir pienākums atlīdzināt otrai Pusei nodarītos zaudējumus, ja tādi ir radušies Puses darbības vai bezdarbības rezultātā, un ir konstatēts un pierādīts zaudējumu esamības fakts un zaudējumu apmērs, kā arī cēloniskais sakars starp attiecīgo darbību vai bezdarbību un nodarītajiem zaudējumiem. Puses nav atbildīgas par nejaušu zaudējumu atlīdzināšanu.
	7. Līgumsoda samaksa neatbrīvo Pusi no Līguma saistību izpildes.
1. **Informācijas neizpaužamība**
	1. Izpildītājs apņemas visā Līguma darbības laikā, kā arī pēc tam neizpaust trešajām personām Līguma tekstu, kā arī sakarā ar Līguma izpildi iegūto, tā rīcībā esošo tehnisko, finansiālo un citu informāciju par Pasūtītāju vai trešajām personām. Visa informācija, ko Pasūtītājs sniedz Izpildītājam Līguma izpildes laikā, tiek uzskatīta par neizpaužamu un nevar tikt izpausta vai padarīta publiski pieejama bez Pasūtītāja rakstiskas piekrišanas.
	2. Augstāk minētā informācija netiek uzskatīta par neizpaužamu, ja tā kļuvusi publiski pieejama saskaņā ar Latvijas Republikas normatīvajos aktos noteiktajām prasībām (iekļauta Pasūtītāja administrācijas un grāmatvedības sagatavotos publiska rakstura pārskatos un atskaitēs u.tml.).
2. **Nepārvarama vara**
	1. Līgumā par nepārvaramas varas apstākļiem atzīst notikumu, no kura nav iespējams izvairīties un kura sekas nav iespējams pārvarēt; kuru Līguma slēgšanas brīdī nebija iespējams paredzēt; kas nav radies Puses vai tās kontrolē esošas personas kļūdas vai rīcības dēļ un kas padara saistību izpildi ne tikai apgrūtinošu, bet arī neiespējamu. Puses tiek atbrīvotas no atbildības par pilnīgu vai daļēju Līgumā noteikto saistību neizpildi, ja un kad šāda neizpilde ir notikusi nepārvaramas varas (Force majeure) rezultātā.
	2. Par nepārvaramu varu netiek uzskatītas tehniskas dabas problēmas (ja vien minētās problēmas tieši neizriet no nepārvaramas varas).
	3. Pusei, kuras līgumsaistību izpildi ietekmējuši nepārvaramas varas apstākļi, bez kavēšanās, bet ne vēlāk kā 10 (desmit) darba dienu laikā pēc šādu apstākļu iestāšanās rakstiski jāinformē par to otra Puse rakstiski 10 (desmit) darba dienu laikā pēc šādu apstākļu iestāšanās un paziņojumam jāpievieno apstiprinājums, ko izsniegušas kompetentas iestādes un kurš satur minēto apstākļu apstiprinājumu un raksturojumu, ja attiecīgajā gadījumā kompetentas iestādes ir tiesīgas izsniegt šādu dokumentu.
	4. Puses tiek atbrīvotas no atbildības saskaņā ar Līguma 7.1.apakšpunktu tikai par to laiku, kurā pastāv nepārvaramas varas apstākļi. Ja šie apstākļi turpinās ilgāk par 2 (diviem) mēnešiem no Līguma 7.3.apakšpunktā minētā paziņojuma saņemšanas dienas, katrai Pusei ir tiesības vienpusēji izbeigt Līgumu saistībā ar tā izpildīšanas neiespējamību.
	5. Iestājoties nepārvaramas varas apstākļiem, Līgums var tikt izbeigts nekavējoties, par to Pusēm rakstiski vienojoties.
3. **Citi noteikumi**
	1. Parakstīt pavadzīmes un rēķinus un risināt citus organizatoriskos jautājumus, kas saistīti ar Līguma izpildi, ir tiesīgas šādas Pušu pilnvarotās personas:

## no Pasūtītāja puses – \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;

## no Izpildītāja puses – \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

* 1. Kādam no Līguma noteikumiem zaudējot spēku normatīvo aktu grozījumu gadījumā, Līgums nezaudē spēku tā pārējos punktos, un šajā gadījumā Pušu pienākums ir piemērot Līgumu atbilstoši spēkā esošajiem normatīvajiem aktiem.
	2. Ja kādai no Pusēm tiek mainīti Līgumā minētie Pušu rekvizīti, tālruņa numuri, elektroniskā pasta adreses, adreses u.c., tad tā nekavējoties, bet ne vēlāk kā 5 (piecu) darba dienu laikā, rakstiski paziņo par to otrai Pusei. Šāds paziņojums kļūst saistošs otrai Pusei 7. (septītajā) darba dienā pēc tā nosūtīšanas dienas. Ja Puse neizpilda šī apakšpunkta noteikumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju par otru Pusi. Šajā apakšpunktā minētie nosacījumi attiecas arī uz Līgumā minētajām Pušu pilnvarotajām un atbildīgajām personām un to rekvizītiem. Šajā apakšpunktā minētos paziņojumus no Pasūtītāja puses ir tiesīgs parakstīt patstāvīgās struktūrvienības vadītājs vai persona, kura viņu aizvieto.
	3. Izpildītājs 2 (divu) darba dienu laikā rakstveidā informē Pasūtītāju:

## par tam piemērotajām sankcijām Starptautisko un Latvijas Republikas nacionālo sankciju likuma izpratnē (tai skaitā arī, ja Izpildītāja apakšuzņēmēja un tā dalībnieka dalībniekam, valdes vai padomes loceklim, patiesajam labuma guvējam, pārstāvēttiesīgai personai vai prokūristam, Izpildītāja dalībniekam, tā dalībniekam, valdes vai padomes loceklim, patiesajam labuma guvējam, pārstāvēttiesīgai personai vai prokūristam, Izpildītāja dalībniekam, valdes vai padomes loceklim, patiesā labuma guvējam, pārstāvēttiesīgajai personai vai prokūristam, vai personai, kura ir pilnvarota pārstāvēt Izpildītāju darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja Izpildītājs ir personālsabiedrība, ir noteiktas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts sankcijas);

## ja mainās Izpildītāja vai apakšuzņēmēja dalībnieki, valdes un padomes locekļi, patiesā labuma guvēji, pārstāvēttiesīgās personas, prokūristi vai personas, kuras ir pilnvarotas pārstāvēt Izpildītāju darbībās, kas saistītas ar filiāli, vai personālsabiedrības biedri, tās valdes vai padomes locekļi, patiesā labuma guvēji, pārstāvēttiesīgās personas vai prokūristi, ja Izpildītājs ir personālsabiedrība, un informācija par šajā apakšpunktā minētajām personām (tajā skaitā gan Izpildītāja, gan apakšuzņēmēja dalībnieka tā dalībnieka, valdes un padomes locekļiem, patiesā labuma guvējiem, pārstāvēttiesīgām personām vai prokūristiem) Uzņēmumu reģistra atvērto datu vietnē: <https://info.ur.gov.lv/#/data-search> nav publicēta;

## ja uz Izpildītāju Līguma spēkā esības laikā iestājas kāds no nosacījumiem, kas izriet no Padomes Regulas (ES) Nr. 833/2014 (2014. gada 31. jūlijs) 5.k. panta 1.punktā noteiktā.

* 1. Pušu reorganizācija vai to vadītāju maiņa nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta, Līgums paliek spēkā, un tā noteikumi ir saistoši Pušu tiesību pārņēmējam. Gadījumā, ja Pasūtītājs tiek reorganizēts, Pasūtītājs savas no Līguma izrietošās tiesības un pienākumus var nodot Pasūtītāja tiesību pārņēmējam pilnā apjomā vai daļēji. Puses šādā gadījumā veic grozījumus Līgumā. Izpildītājam nav tiesību atteikt grozījumu veikšanai Līgumā šādos gadījumos, kā arī Izpildītājs apņemas bez ierunām apstiprināt Pasūtītāja un Pasūtītāja tiesību pārņēmēja Līguma tiesību un pienākumu sadalījumu atbilstoši Pasūtītāja reorganizācijai. Izpildītājs brīdina Pasūtītāju par šādu apstākļu iestāšanos vismaz 1 (vienu) mēnesi iepriekš.
	2. Izpildītājs apliecina, ka Līguma saistību izpildē neveiks darījumus (neiegādāsies preces vai pakalpojumus) ar tādu fizisku vai juridisku personu, kurai ir piemērotas (tai skaitā tās dalībniekam, valdes vai padomes loceklim, patiesā labuma guvējam, pārstāvēttiesīgai personai vai prokūristam, vai personai, kura ir pilnvarota pārstāvēt juridisko personu darbībās, kas saistītas ar filiāli, vai personālsabiedrības biedram, tā valdes vai padomes loceklim, patiesā labuma guvējam, pārstāvēttiesīgai personai vai prokūristam, ja juridiskā persona ir personālsabiedrība) starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas.
	3. Strīdus, kas var rasties Līguma izpildes rezultātā vai sakarā ar Līgumu, Puses risina savstarpējo pārrunu ceļā. Ja vienošanās netiek panākta, tad strīdu risina tiesā Latvijas Republikas normatīvajos aktos noteiktajā kārtībā.
	4. Visa Pušu savstarpējā sarakste Līguma priekšmeta sakarā, kā elektroniskā, tā izdrukas (papīra) formā nepieciešamības gadījuma var kalpot par pierādījumiem. Atbildot elektroniski uz otras Puses e-pastu, tiek lietota izvēlne “FORWARD”, atbildē saglabājot saņemto oriģinālo tekstu.
	5. Par Līguma grozījumiem un papildinājumiem Puses vienojas rakstiski, izņemot Līguma 8.3.apakšpunktā minētajos informācijas nomaiņas gadījumos. Rakstiskās vienošanās pievienojamas Līgumam, un tās kļūst par Līguma neatņemamām sastāvdaļām.
	6. Neviena no Pusēm nedrīkst nodot savas tiesības, kas saistītas ar Līgumu un izriet no tā, trešajai personai bez otras Puses rakstiskas piekrišanas.
	7. Līguma 8.1.apakšpunktā noteiktajām pilnvarotajām personām nav tiesības izdarīt labojumus vai grozījumus Līgumā un tā pielikumos.
	8. Līgums sastādīts latviešu valodā elektroniska dokumenta veidā uz \_\_\_ (\_\_\_\_) lapas pus\_\_\_, tā 1.pielikums uz \_\_\_ (\_\_\_\_\_) lapas pus\_\_\_\_\_. Līgums ir parakstīts ar drošu elektronisko parakstu.

**9. Pušu rekvizīti**

|  |  |
| --- | --- |
| **Pasūtītājs:** **Valsts ieņēmumu dienests**Talejas iela 1, Rīga, LV-1978Vienotais reģ. Nr.: 90000069281PVN reģ.Nr.: LV90000069281e-pasts: vid@vid.gov.lveAdrese: \_DEFAULT@90000069281Norēķinu rekvizīti:Valsts kase, TRELLV22Konts Nr. LV26TREL2130056037000Tālr.: 67122689ģenerāldirektor\_ \_\_\_\_\_\_\_\_\_\_\_\_\_   | **Izpildītājs:**Vienotais reģ. Nr. PVN reģ.Nr.:e-pasts:Norēķinu rekvizīti:Konts Nr.:Tālr.:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

*DOKUMENTS IR ELEKTRONISKI PARAKSTĪTS AR*

*DROŠU ELEKTRONISKO PARAKSTU UN SATUR LAIKA ZĪMOGU*

**1.pielikums**

līgumam FM VID 2024/194

**Produkta specifikācija un cenas**

**Valsts ieņēmumu dienests**, tā ģenerāldirektor\_ \_\_\_\_\_\_\_\_\_\_\_\_\_\_\_\_\_\_ personā, kur\_ rīkojas saskaņā ar \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (turpmāk – Pasūtītājs), no vienas puses un

**\_\_\_\_\_\_\_\_\_\_\_\_\_\_\_\_\_\_\_**, tā \_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā, kur\_\_ rīkojas saskaņā ar \_\_\_\_\_\_\_\_\_\_\_\_\_\_\_\_\_\_\_ (turpmāk – Izpildītājs) no otras puses, abi kopā saukti arī kā Puses, bet atsevišķi kā Puse, pamatojoties uz Valsts ieņēmumu dienesta rīkotā publiskā iepirkuma “Programmatūras licences “Autodata” abonēšana” (Nr. FM VID 2024/194) rezultātiem, vienojas par šādu Produkta lietošanas tiesību piešķiršanas un Produkta uzturēšanas specifikāciju un cenām:

1. **Produkta funkcionālās prasības**

|  |  |
| --- | --- |
| 1.1. | Servisa rokasgrāmatas: ražotāja laiki, ilustrācijas un servisa brīdinājumu novēršanas instrukcijas |
| 1.2. | Tehniskās apkopes procedūras: siksnu/ķēžu nomaiņas instrukcijas, elektriskās stāvbremzes izslēgšana, riepu spiediena kontroles sistēma, akumulatori |
| 1.3. | Tehniskās specifikācijas: riepas, bremzes un riteņu savirze, ekspluatācijas šķidrumi, eļļas, griezes momenti, paredzētie remonta laiki. |
| 1.4. | Diagnostika un problēmu novēršana: montēšanas shēmas, diagnostikas bojājumu kodi, vadības moduļa PIN dati, elektronisko komponentu atrašanās vietas. |
| 1.5. | Auto sistēmu un remonta informācija: dzinēju vadība, sajūgi, dīzeļdzinēja gāzu izmeši pēc remonta, ABS/ESP |

1. **Produkts pilnvērtīgi (atbilstoši Līgumā un tā pielikumā noteiktajām prasībām) darbojas uz Pasūtītāja rīcībā esošām darba stacijām ar šādu specifikāciju:**

|  |  |
| --- | --- |
| 2.1. | Procesors – Intel ® ar 3.5GHz frekvenci |
| 2.2. | Operatīvā atmiņa – RAM – 4 GB |
| 2.3. | Operētājsistēma: *Microsoft Windows 10* vai jaunāka *Microsoft Windows* operētājsistēma |
| 2.4. | Produkts ir pieejams tiešsaistē, Pasūtītājam pieslēdzoties ar Interneta pārlūkprogrammu pie Produkta izstrādātāja koplietošanas resursiem. Produkts darbojas izmantojot *Microsoft Edge* pārlūkprogrammas aktuālo versiju. |

1. **Produkta lietošanas tiesību piešķiršanas un Produkta uzturēšanas nodrošināšanas cenas:**

|  |  |  |  |  |
| --- | --- | --- | --- | --- |
| **Nr. p.k.** | **Nosaukums** | **Vienas vienības cena, EUR (bez PVN)** | **Vienību skaits** | **Summa EUR (bez PVN)** |
| **1** | **2** | **3** | **4** | **5=3\*4** |
| **1.** | Programmatūras “Autodata” lietošanas tiesību piešķiršana un uzturēšanas nodrošināšana *1.gadam* |  | 2 |  |
| **2.** | Programmatūras “Autodata” lietošanas tiesību piešķiršana un uzturēšanas nodrošināšana *2.gadam* |  | 2 |  |
| **3.** | Programmatūras “Autodata” lietošanas tiesību piešķiršana un uzturēšanas nodrošināšana *3.gadam* |  | 2 |  |
| KOPĀ |  |

*(Tiks papildināts, ņemot vērā izvēlētā pretendenta iesniegto piedāvājumu)*

**Pušu rekvizīti:**

|  |  |
| --- | --- |
| **Pasūtītājs:** **Valsts ieņēmumu dienests**Talejas iela 1, Rīga, LV-1978Reģ. Nr.: 90000069281e-pasts: vid@vid.gov.lvNorēķinu rekvizīti:Valsts kase, TRELLV22Konts Nr. LV26TREL2130056037000Tālr. 67122689,ģenerāldirektor\_ \_\_\_\_\_\_\_\_\_\_\_\_\_  | **Izpildītājs:**Reģ. Nr.: e-pasts:Norēķinu rekvizīti:Konts Nr.:Tālr.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  |

*DOKUMENTS IR ELEKTRONISKI PARAKSTĪTS AR*

*DROŠU ELEKTRONISKO PARAKSTU UN SATUR LAIKA ZĪMOGU*